b'\n_START_ARTICLE_\nUkkosen v\xc3\xa4ki\n_START_SECTION_\nUkkosen v\xc3\xa4en ottaminen\n_START_PARAGRAPH_\nEr\xc3\xa4\xc3\xa4n kansanperinteen mukaan ukkosen v\xc3\xa4ke\xc3\xa4 saa, jos seisoo alasti ulkona, ja joka kerta kun ukkonen ly\xc3\xb6, k\xc3\xa4\xc3\xa4ntyy ymp\xc3\xa4ri vasemman kantap\xc3\xa4\xc3\xa4n kautta. Sitten siit\xc3\xa4 kuopasta, miss\xc3\xa4 on py\xc3\xb6ritellyt jalkaansa otetaan multaa, luetaan loitsu ja vuollaan puukolla kultaesineest\xc3\xa4 pieni\xc3\xa4 kultalastuja tilalle. Sit\xc3\xa4 multaa kannetaan sitten mukana tulikupissa, ja sen mukana tulee ukkosen v\xc3\xa4ki._NEWLINE_Toinen tapa saada ukkosen v\xc3\xa4ke\xc3\xa4 on menn\xc3\xa4 ukkosella kalliolle. Kallionkolossa olevaan vesilammikkoon isket\xc3\xa4\xc3\xa4n kipin\xc3\xb6it\xc3\xa4 tulusraudalla. Luetaan loitsu, jossa vedotaan Ukko ylijumalaan. Lammikon reunasta vuollaan kallionmuruja, k\xc3\xa4\xc3\xa4rit\xc3\xa4\xc3\xa4n ne puhtaaseen riepuun ja vuollaan hopeaa tilalle. Sit\xc3\xa4 riepumytty\xc3\xa4 pidet\xc3\xa4\xc3\xa4n sitten mukana sairaita parannettaessa.'